Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 673

6. évfolyam Témakörök KÉPEK A KÖZÉPKORI EURÓPA ÉLETÉBÕL Tartalma: Nagy Károly birodalma, a nyugati államszervezés és a kereszténység összefonódásának példája. Az arab hódítások, azok hatása Európára. Európa 1000 körül. A középkori keresztény egyház. A templomok és a kolostorok világa: legendák, krónikák, oklevelek, a papok és szerzetesek élete. A középkori falvak és uradalmak élete. A jobbágyrendszer kialakulása. A hûbéri rendszer Nyugat-Európában. A középkori várak és a lovagok élete. A középkori városok kialakulása. A céhek mûködése, az iparosok és a kereskedõk szerepe a gazdasági és kulturális fejlõdésben. Európa a 15. században. Fogalmak: középkor, iszlám, kalifa, pápa, szent, ereklye, eretnek, kolostor, szerzetes, szerzetesrend, egyházszakadás, oklevél, kódex, legenda, uradalom, robot, jobbágy, nyomásos gazdálkodás, hûbérúr, hûbéres, hûbérbirtok, vár, lovag, középkori város, kiváltság, önkormányzat, polgár, adó, vám, céh, járványok, távolsági kereskedelem, kereslet-kínálat. Nevek: Nagy Károly, Mohamed, Allah, Szent Benedek, Szent Ferenc. Földrajzi nevek: Frank Birodalom, Arab Birodalom, Mekka, Bizánc, Német-római Császárság, Velence, Firenze. Évszámok: 622, 711, 800, 1054, 1453. MAGYARORSZÁG AZ ÁRPÁDOK IDEJÉN Tartalma: A kalandozások kora. „A magyarok nyilaitól ments meg uram minket!” Géza és Szent István jelentõsége. Szent István király udvarában. Szent László és Könyves Kálmán: törvényhozás, bíráskodás, ítélkezés. II. András és IV. Béla uralkodása. A tatárjárás. A második honalapítás. Az Árpád-ház kihalása. Kultúra az Árpád-korban. Fogalmak: kalandozás, vármegye, tized, ispán, tatár, kun. Nevek: Géza fejedelem, Sarolt, Koppány, Szent István, Gellért püspök, Imre herceg, Szent László, Könyves Kálmán, II. András, Julianus barát, IV. Béla. Földrajzi nevek: Pannonhalma, Esztergom, Kalocsa, Erdély, Fehérvár, Várad, Muhi, Buda, Ják. Évszámok: 997–1038, 1000, 1241–1242, 1301. VIRÁGZÓ KÖZÉPKOR MAGYARORSZÁGON Tartalma: Károly Róbert „kincses Magyarországa”. Nagy Lajos, a lovagkirály. Zsigmond, a császár és király. Egy középkori magyar város. A Hunyadiak kora. Mátyás király palotái. Bárók, nemesek, jobbágyok. Tragédia Mohácsnál. Buda elfoglalása. Fogalmak: aranyforint, bandérium, nemes, báró, õsiség, kilenced, kormányzó, végvár. Nevek: Károly Róbert, Nagy Lajos, Luxemburgi Zsigmond, Hunyadi János, Mátyás király, Janus Pannonius, Vitéz János, Bakócz Tamás, Dózsa György, II. Lajos, Szapolyai János, II. Szulejmán, I. Ferdinánd. Földrajzi nevek: Visegrád, Nándorfehérvár, Bécs, Erdély, Mohács. Évszámok: 1456, 1458–1490, 1514, 1526, 1541. AZ ÚJKOR KEZDETÉN Tartalma: Felfedezõk, kalandorok, hódítók. Kolumbusz és követõi. I. Erzsébet Angliája. II. Fülöp spanyol birodalma. Harc a tengereken a tengerekért. Szemben a pápával: Luther Márton és Kálvin János, a hitújítók. Az angol polgári forradalom. XIV. Lajos Franciaországa. Versailles fényei és árnyai. Ablak Európára – Nagy Péter Oroszországa. Az Európán kívüli világ. Találmányok, felfedezések, újítások. Fogalmak: újkor, felfedezõ, gyarmat, világkereskedelem, manufaktúra, bankár, hitel, humanizmus, parlament, reformáció, protestáns, katolikus megújulás (ellenreformáció), azték, inka. Nevek: Kolumbusz Kristóf, Magellán, V. Károly, Luther Márton, Kálvin János, Oliver Cromwell, XIV. Lajos, Nagy Péter, Gutenberg, Leonardo da Vinci, Galileo Galilei. Földrajzi nevek: Amerika, Versailles, London, Nagy-Britannia, Párizs, Madrid, Szentpétervár. Évszámok: 1492, 1517. MAGYARORSZÁG AZ ÚJKOR KEZDETÉN Tartalma: Törökvilág Magyarországon. A várháborúk hõsei, a végvári katonák. A marhahajtók útjain, a hajdúk élete. Erdély aranykora. Portrék a 16–17. századi királyi Magyarországról. Történetek a függetlenségi küzdelmekrõl. A reformáció és ellenreformáció kulturális hatása. Buda visszafoglalása. II. Rákóczi Ferenc a szabadságharc élén. Fogalmak: szpáhi, janicsár, pasa, hajdú, kollégium, végvár, kuruc, labanc, nádor. Nevek: Dobó István, Zrínyi Miklós, Károli Gáspár, Pázmány Péter, Bocskai István, Bethlen Gábor, Zrínyi Miklós, Thököly Imre, Zrínyi Ilona, II. Rákóczi Ferenc. Földrajzi nevek: Hódoltság, Erdélyi Fejedelemség, Királyi Magyarország, Gyulafehérvár, Pozsony, Kõszeg, Eger, Szigetvár, Sárospatak. Évszámok: 1532, 1552, 1604–1606, 1613–1629, 1686, 1703–1711, 1735. Tanulói tevékenység A tankönyvsorozat könyvei közül talán a 6. osztályos rendelkezik a legszebb, leggazdagabb képanyaggal. A középkor magyar és európai történelmével foglalkozó kiadványok a bõség zavarával kínálják a várakról, fegyverekrõl, ruhákról, kastélyokról készített színes felvételeket, illetve korabeli metszeteket. A rekonstrukciós rajzok, a témával foglalkozó festmények és még számos más képanyag eredményes gyûjtõmunkával kecsegtetik a kutatómunkát végzõ diákokat. A feladat azonban nem csupán a képek gyûjtése, hanem azok rendszerezése, eredetük feltárása, az összefüggések felismerése. Középkori építészeti emlék fellelhetõ az ország szinte minden részén. Tegyük lehetõvé, hogy a tanulók megfigyelhessék a korabeli építészeti emlékeket eredeti környezetükben, a középkori tárgyakat a megyei vagy fõvárosi múzeumok valamelyikében. Készítsenek a diákok jegyzeteket, amelyek alapján fel tudják idézni szóban, írásban, rajzban a látott emlékeket! Különösen fontos a korabeli használati tárgyak funkciójának megismerése. A mezõgazdasági és közlekedési eszközök, fegyverek, a céhes iparral kapcsolatos tárgyak a gyerekek számára érdekesek. A tárgyak által a középkor világa, az akkori emberek életmódja könnyebben megérthetõ. Szorosan kötõdik a tárgyak használatához az élõ népi hagyományok, szokások gyûjtése, megismerése. A néprajzi adatok: képek, dokumentumfilmek, múzeumi tárgyak szinte élõvé teszik a régmúlt korok emberének életét. A középkor tanulmányozását számos ismeretterjesztõ mû, lexikon, enciklopédia segíti. A pedagógus feladata, hogy a diák tudjon tájékozódni a történelmi témájú könyvek között, és megismerje a használatukat. Lényegesen könnyebben megtanulhatja a gyerek, hogy mit jelentenek az olyan fogalmak, mint: krónika, legenda, intelmek, emlékirat, bulla, históriás ének, alapítólevél, ha az említett forrásfajtákat részben vagy egészben elolvashatja. A tárgyak, írásos források bemutatásakor ügyeljünk arra, hogy a tanuló ismerje fel az azokhoz tartozó korokat is. (Tudja azt, hogy egy nehézpáncélos lovag vagy egy huszár melyik századhoz tartozik, ismerje fel a korok építészeti stílusát, ruházatát.) A tanultakat sokféleképpen visszakérdezhetjük a diákoktól. A 12 éves korosztálytól a tapasztalati úton szerzett ismereteiket egyszerû kérdés és az arra adott válasz formájában ellenõrizhetjük. Tudniuk kell összefüggõ élõbeszéddel jellemezni egy-egy kort. Minden esetben gyakorolniuk kell a korra jellemzõ fogalmakat, neveket, földrajzi helyneveket. Az elõadások, feltételek nem egyszerûen a szövegek reprodukálásában nyilvánulnak meg, kiterjednek történelmi személyiségek és koruk kapcsolatának elemzésére, a középkori életképek bemutatására is. A témákat tanári segítséggel, kutatómunka alapján állítsák össze a tanulók! A történelmi témájú elõadásoknak párosulnia kell topográfiai ismeretekkel. Az eltérõ léptékû atlaszok és térképek földrajzi és történelmi összefüggéseit tanári segítséggel ismerje meg a tanuló. Egyik legfontosabb a történelmi területi változások felismerése. A környezeti változások, azaz a múlt és jelen térképeken történõ összevetése, a változások felderítése tanári segítséggel történjen. A 6. osztályban a középkor ismert és történelmi szerepet játszó földrészeit is be kell mutatnunk. Kivételes helyet foglal el Európa, amelyben mi is élünk. Nem maradhat ki a 15. században az európaiak által felfedezett Amerika sem. A tanulók fogalmi rendszerébe beépíthetõk a technikai fejlõdés, a termelõkultúra változása, a gazdasági élet és az emberek életmódjának összefüggései. Mindezekre a változásokra már a földrészek és az országok közötti kereskedelmi és kulturális kapcsolatok is hatással voltak. A történetek még a 12 éves korosztály történeti tudatának kialakításában is döntõ szerepet játszanak. A tárggyal kapcsolatos fogalmi rendszer kialakításában az élõbeszéd mellett az írásban és a feladatlapokon elvégzett tanulói munka is szerves részét képezi a korszak mélyebb megismerésének. A játékos megoldásokat, a fogalomkártyával és memóriajátékkal történõ ismétlõ, összefoglaló módszereket is folyamatosan alkalmazzuk!

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes